Leonardo Ulloa – Wikipedia
José Leonardo Ulloa (s. 26. heinäkuuta 1986 General Roca, Argentiina) on argentiinalainen jalkapalloilija. Hän edustaa englantilaista Leicester Cityä ja on pelipaikaltaan hyökkääjä.[1]
Koko nimi José Leonardo Ulloa
Syntymäaika 26. heinäkuuta 1986 (ikä 33)
Syntymäpaikka General Roca, Argentiina
Pituus 190 senttimetriä
Seura Leicester City
Pelinumero 23
2002–2004 CAI 7 (1)
2005–2007 San Lorenzo 31 (3)
2007 Arsenal Sarandí 12 (3)
2008 Olimpo 14 (3)
2008–2010 Castellón 78 (31)
2010–2013 Almería 90 (39)
2013–2014 Brighton & Hove Albion 50 (23)
2014– Leicester City 66 (17)
Seurajoukkueuran tilastot kattavat vain kansalliset sarjat, päivitetty 7. kesäkuuta 2016.Virheellinen NIMI-arvo
Ulloa aloitti ammattilaisuransa vuonna 2002 Argentiinan toiseksi korkeimmalla sarjatasolla pelanneesta CAI Comodoro Rivadaviasta. Vuonna 2005 hän siirtyi San Lorenzoon, joka pelasi maan korkeimmalla sarjatasolla. Joukkue voitti vuonna 2007 kevätkauden (Clausura) mestaruuden.
Tämän jälkeen Ulloa pelasi lyhyet pestit Arsenal de Sarandíssa ja Club Olimpossa, ennen siirtymistään espanjalaisseura Castellóniin kesällä 2008. Hän teki ensimmäisenä kautenaan 2008–2009 Espanjassa 16 maalia, ollen joukkueensa paras maalintekijä.
Toisella kaudellaan 2009–2010 hän teki liki saman verran maaleja (14) kuin edellisellä. Joukkue ei kuitenkaan onnistunut säilyttämään paikkaansa Segunda Divisiónissa jääden sarjataulukon viimeiseksi. Kesäkuussa 2010 Ulloa teki viisivuotisen sopimuksen Almerían kanssa.
13. syyskuuta 2010 toisessa virallisessa ottelussaan Almería-paidassa hän teki tasoittavan 2–2-osuman ottelun viime minuuteilla Real Sociedadia vastaan.
Tammikuussa 2013, kahden ja puolen Almeríassa pelatun kauden jälkeen, Ulloa siirtyi Englannin mestaruussarjan Brighton & Hove Albioniin.[2] Brighton eteni keväinä 2013 ja 2014 Valioliigan nousukarsintoihin. Jälkimmäisenä vuonna paikka nousukarsinnoissa varmistui Ulloan tehtyä 2–1-voittomaalin Nottingham Forestia vastaan pelatun runkosarjan viimeisen ottelun lisäajalla, 92. minuutilla.[3] Nousu Valioliigaan jäi kuitenkin toteutumatta.[4] Ulloa oli kaudella 2013–2014 Brightonin paras maalintekijä 14 osumallaan.[5]
Heinäkuussa 2014 Ulloa siirtyi Valioliigaan nousseeseen Leicester Cityyn kahdeksan miljoonan punnan siirtosummalla. Hänestä tuli näin Leicesterin silloinen ennätysostos.[4] Kaudella 2014–2015 hän pelasi 37 valioliigaottelua, joista avauskokoonpanossa 29, ja teki yksitoista maalia. Seuraavalla kaudella hänen peliaikansa väheni selvästi. Hän oli avauskokoonpanossa vain seitsemässä valioliigaottelussa ja tuli 22 kertaa vaihdosta kentälle. Hän teki Leicesterin mestaruuteen päättyneellä kaudella kuusi valioliigamaalia.[1]
↑ a b Leonardo Ulloa Transferkmarkt. Viitattu 7.6.2016. (englanniksi)
↑ Leonardo Ulloa: Brighton & Hove Albion sign Almeria striker BBC Sport. 16.1.2013. Viitattu 24.7.2014. (englanniksi)
↑ Brighton claim final playoff spot ESPN FC. 3.5.2014. Viitattu 24.7.2014. (englanniksi)
↑ a b Leicester City sign Leonardo Ulloa from Brighton for reported £8m The Guardian. 22.7.2014. Viitattu 24.7.2014. (englanniksi)
↑ English League Championship, Top Scorers 2013/2014 ESPN FC. Viitattu 24.7.2014. (englanniksi)
Leonardo Ulloan tilastot BDFutbol-sivustolla (englanniksi)
Noudettu kohteesta ”https://fi.wikipedia.org/w/index.php?title=Leonardo_Ulloa&oldid=15957633”
Viimeksi muokattu 18. syyskuuta 2016 kello 18.56